钦定古今图书集成/明伦汇编/闺媛典/第203卷 > 王妇高氏
## 钦定古今图书集成/明伦汇编/闺媛典/第203卷 > 王妇高氏

按《富阳县志》：高氏，灵泉乡人。年十六，适惠爱里王氏
子。夫年二十殁，遗腹生子澯，高纺绩自给，澯稍长，携
之膝下，课读不倦，机杼声与书声相续。澯甫冠，入学
宫，再试棘院，每午夜读书，困倦，必自跪责而朗诵曰：
“无忘母氏辛勤也。”后高梦前楼一星官，绣幢彩盖，抱
孩童，冠儒巾，服青袍，被红簪花，嘱从人曰：“此子送高
太母表其贞节。”已，遂生孙材。万历己酉举于乡，高年
八十馀卒。